Ni Apo Ben Kingsley (naiyanak a kas ni Krishna Bhanji; 31 Disiembre 1943) ket maysa nga Ingles nga aktor. Iti karerna nga agpaut kadagiti sumurok a 40 a tawen, isu ket nangabak iti maysa nga Oscar, Grammy, BAFTA, dua a Golden Globes ken Screen Actors Guild Award. Isuket ammo iti panagbidana a kas ni Mohandas Gandhi iti pelikula idi 1982 iti Gandhi, ken isu daytoy ti nangabakanna iti Kalaingan nga Aktor. Isu ket ammo kadagiti panangipapelna kadagiti pelikula ti Schindler's List (1993), Twelfth Night (1996), Sexy Beast (2000), Lucky Number Slevin (2006), Shutter Island (2010), Prince of Persia: The Sands of Time (2010), Hugo (2011), ken Iron Man 3 (2013).